મુલુંડની જવાહર ટૉકીઝ પાસે રહેતા અને શનિવારે રોડ પર જીવન-મરણ વચ્ચે ઝોલાં ખાઈ રહેલા ૧૬ વર્ષના રાજ લક્ષ્મણ ગિરિને ઘટનાસ્થળથી નજીક આવેલી પ્લૅટિનમ હૉસ્પિટલના સ્ટાફે ઍડ્મિટ કરવાનો તો ઇનકાર કરી દીધો હતો, પણ ઍમ્બ્યુલન્સ આપવાની પણ ના પાડી દીધી હતી. એથી ઉશ્કરાયેલા તેના પરિવારના સભ્યો અને અન્ય લોકોએ ગઈ કાલે રાજ ગિરિની અંતિમયાત્રા પછી બે કલાક સુધી હૉસ્પિટલ સામે હંગામો મચાવ્યો હતો. જોકે હૉસ્પિટલના મૅનેજમેન્ટે માફી માગી લેતાં અને પોલીસની દરમ્યાનગીરીને લીધે મામલો શાંત પડી ગયો હતો.